Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 815/13/3307	Prievidza, 3.3.2015
EEČ : 2-27-31-2015

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 31.10.2013, spisová značka 1 Pv 815/13/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že obivnená dňa 26.09.2013 z novinového stánku na ul. XXXXX pri parkovisku pred OD XXXXX kde pracovala ako predavačka v čase od 8.00 hod. do 22.00 hod. zobrala dennú tržbu vo výške 400,-Eur v úmysle túto si ponechať a použiť ju pre svoje osobné účely, nakoľko chcela odísť pracovať do zahraničia, pričom dennú tržbu mala v zmysle dohody odovzdať zamestnávateľovi poškodenému XXXXX a svojím konaním tak obvinená spôsobila poškodenému XXXXX škodu vo výške 400,-Eur.

Uznesením prokurátora Okresnej prokuratúry XXXXX zo dňa 31.10.2013, spisová značka 1 Pv 815/13/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX sp. zn. 1Pv 815/13/3307-6 zo dňa 31. októbra 2013, právoplatným dňa 27. decembra 2013 bolo podľa § 216 ods. 1 Tr. poriadku podmienečne zastavené trestné stíhanie voči obvinenej XXXXX pre prečin sprenevery podľa § 213 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov na tom skutkovom základe, že obvinená dňa 26.09.2013 z novinového stánku na XXXXX XXXXX pri parkovisku pred XXXXX kde pracovala ako predavačka v čase od 8.00 hod. do 22.00 hod. zobrala dennú tržbu vo výške 400,-Eur v úmysle túto si ponechať a použiť ju pre svoje osobné účely, nakoľko chcela odísť pracovať do zahraničia, pričom dennú tržbu mala v zmysle dohody odovzdať zamestnávateľovi poškodenému XXXXX a svojím konaním tak obvinená spôsobila poškodenému XXXXX škodu vo výške 400,-Eur.

Uznesením o podmienečnom zastavení trestného stíhania bola obvinenej XXXXX určená skúšobná doba vo výmere 12 mesiacov a skúšobná doba uložená obvinenej uplynula dňa 27. decembra 2014.

V zmysle § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Zo zabezpečených správ z Okresného úradu, Odboru všeobecnej vnútornej správy XXXXX, z Mestskej polície XXXXX a z odpisu z registra trestov a výpisu evidencie priestupkov vyplýva, že obvinená sa počas plynutia skúšobnej doby nedopustila žiadneho priestupku a ani žiadneho trestného činu.

Na základe vyššie uvedeného možno konštatovať, že obvinená počas plynutia skúšobnej doby viedla riadny život človeka, pretože sa nedopustila žiadneho priestupku ani trestného činu či iného protispoločenského konania.

Na základe vyššie uvedených skutočností som rozhodol, že obvinená XXXXX sa v skúšobnej dobe podmienečného zastavenia trestného stíhania podľa § 217 ods. 1 Tr. poriadku osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Beňo
prokurátor